b'\n_START_ARTICLE_\nBojna kri\xc5\xbearka\n_START_PARAGRAPH_\nBojna kri\xc5\xbearka je tip ve\xc4\x8dje vojne ladje, ki je bila v uporabi v prvi polovici 20. stoletja. Nastala je kot posodobitev oklepne kri\xc5\xbearke. Glede velikosti in borbene mo\xc4\x8di jih uvr\xc5\xa1\xc4\x8dajo med kri\xc5\xbearke in bojne ladje. Bojne kri\xc5\xbearke so glede izpodriva in oboro\xc5\xbeitve bile v ve\xc4\x8dini primerov enakovredne bojnim ladjam; bile so hitrej\xc5\xa1e (hitrost primerljiva s kri\xc5\xbearkami) toda koli\xc4\x8dina in rasporeditev oklepa sta bila nezadostna za spopad z bojnimi ladjami._NEWLINE_Njihov glavni namen je bil loviti in uni\xc4\x8diti manj\xc5\xa1e vojne ladje ter se v primeru potrebe postaviti po robu bojnim ladjam.'